เรื่องร้องเรียน: สามแยกถนนสุเหร่าคลองหนึ่งตัดกับถนนหทัยราษฎร์ รถติดทั้งเช้าและเย็นเพราะเจ้าหน้าที่ไม่เปิดสัญญาณไฟจราจร ทำให้การขับขี่รถแต่ละเลนส์ไม่มีระเบียบวินัยและสร้างปัญหารรถติดเป็นอย่างมาก ที่สามแยกนี้มีสัญญาณไฟจราจรแต่ไม่เคยมีการเปิดใช้งาน ทำเป็นไฟกระพิบอยู่ตลอดเวลา ทำให้เวลาที่ต้องขับรถผ่านแยกนี้ต้องใช้ความระมัดระวังเป็นอย่างมาก เพราะมีรถเข้าถนนสุเหร่าคลองหนึ่งเพื่อไปกีบหมูที่เป็นตลาดแรงงานอย่างคับคั่งและทำให้รถติด การที่สร้างสัญญาณไฟจราจรไว้แต่ไม่เคยใช้ น่าจะทำให้สิ้นเปลืองงบประมาณแผ่นดินโดยเปล่าประโยชน์รึเปล่าครับ? และการไม่เปิดสัญญาณไฟจราจรทำให้รถติดและวุ่นวายไม่เป็นระเบียบ และไม่ช่วยให้สร้างหรือสงเสริมการมีวินัยจราจรที่ดีอีกด้วย จึงอยากให้หน่วยงานที่รับผิดชอบ ดำเนินการเปิดใช้สัญญาณไฟจราจรที่แยกนี้ตลอดยี่สิบสี่ชั่วโมงครับ
การดำเนินการของเจ้าหน้าที่: เนื่องจากชั่วโมงแร่งด่วนในพื้นที่ใกล้เคียงมีโรงเรียนเอกชนขนาดใหญ่มีจำนวนนักเรียนจำนวนมากและแยกสุเหร่าคลอง1มีผู้สัญจรและจอดรับคนงานจำนวนมากทำให้จราจรเคลื่อนตัวได้ช้าทางสน.มีนบุรีและสน.นิมิตใหม่และสำนักเขตคลองสามวา ไม่ได้นิ่งได้หาวิธีแก้ปัญหา ร่วมกัน ในสวนของสัญญาณไฟจราจรทางสน.จะดำเนินการส่วนที่เกี่ยวข้องต่อไป
ความเห็นของผู้แจ้ง: แก้ไขปัญหาเหมือนไม่ได้แก้ไข ไฟกลับไปกระพริบเหมือนเดิมไม่ได้เปิดไฟเขียวไฟแดงตลอด 24 ชั่วโมง เหนื่อยกับระบบอะไรก็ไม่รู้แบบนี้ รู้สึกเสียดายภาษีที่ต้องเสียทุกปีครับ
พื้นที่: แขวงบางชัน เขตคลองสามวา กรุงเทพมหานคร